ai4bharat/Pralekha huggingface dataset:
પ્રધાનમંત્રીનું કાર્યાલય
બ્લૂ ઈકોનોમી એ આત્મનિર્ભર ભારતનું એક મહત્વનું સંસાધન બનવા જઈ રહી છે: પ્રધાનમંત્રી
દરિયાકાંઠાનો વિકાસ અને મહેનતુ માછીમારોનું કલ્યાણ એ સરકારની મહત્વની પ્રાથમિકતાઓ પૈકીની એક છે: પ્રધાનમંત્રી
પ્રધાનમંત્રી નરેન્દ્ર મોદીએ જણાવ્યું છે કે દરિયાકાંઠાનો વિકાસ અને મહેનતુ માછીમારોનું કલ્યાણ એ સરકારની મહત્વની પ્રાથમિકતાઓ પૈકીની એક છે. તેમણે બ્લૂ ઈકોનોમીમાં પરિવર્તન, દરિયાકાંઠાના ઇન્ફ્રાસ્ટ્રકચરમાં સુધારો અને દરિયાઈ ઇકો સિસ્ટમની સુરક્ષાને આવરી લેતો દરિયાકાંઠાના વિકાસ માટેનું એક વિસ્તૃત બહુ આયામી આયોજન રજૂ કર્યું હતું. આજે વિડીયો કોન્ફરન્સિંગના માધ્યમથી કોચી મેંગલુરુ નેચરલ ગેસ પાઇપલાઇન રાષ્ટ્રને સમર્પિત કર્યા પછી તેઓ આ મુજબ જણાવી રહ્યા હતા.
પ્રધાનમંત્રી બે દરિયા કિનારાના રાજ્યો કેરળ અને કર્ણાટકને સંબોધન કરી રહ્યા હતા એટલે તેમણે દરિયા કાંઠાના વિસ્તારના ઝડપી અને સંતુલિત વિકાસ ઉપર તેમના વિઝન વિષે વિસ્તારથી વાત કરી હતી. તેમણે કહ્યું કે કર્ણાટક, કેરળ અને અન્ય દક્ષિણ ભારતીય રાજ્યો જેવા દરિયા કિનારાના રાજ્યોમાં બ્લૂ ઈકોનોમીના વિકાસ માટેનો એક વ્યાપક પ્લાન અમલીકરણ અંતર્ગત છે. તેમણે કહ્યું કે બ્લૂ ઈકોનોમી એ આત્મનિર્ભર ભારતનું એક મહત્વનું સંસાધન બનવા જઈ રહી છે. બંદરો અને દરિયાઈ માર્ગોને મલ્ટી મોડલ કનેક્ટિવિટીના લક્ષ્ય સાથે જોડવામાં આવી રહ્યા છે. અમે આપણા દરિયાઈ પ્રદેશને જીવન જીવવાની સરળતા અને વેપાર કરવાની સરળતા માટેના આદર્શ નમૂનામાં પરિવર્તિત કરવાના લક્ષ્ય સાથે કામ કરી રહ્યા છીએ, પ્રધાનમંત્રીએ જણાવ્યું.
પ્રધાનમંત્રીએ દરિયા કાંઠાના વિસ્તારમાં રહેતા માછીમાર સમુદાયોનો પણ ઉલ્લેખ કર્યો હતો કે જેઓ માત્ર દરિયાઈ સંપત્તિ ઉપર નિર્ભર જ નથી પરંતુ તેના સંરક્ષક પણ છે. આ જ કારણસર સરકારે દરિયાઈ ઇકો સિસ્ટમને સુરક્ષા આપવા માટે અને તેને સમૃદ્ધ બનાવવા માટે અનેક પગલાં લીધા છે. વધતી માંગ અને મહત્વાકાંક્ષાઓને પહોંચી વળવા માટે દરિયા કિનારાનું ઇન્ફ્રાસ્ટ્રકચર સુધારવામાં આવી રહ્યું છે. માછીમારોને ઊંડા દરિયામાં ખેડાણ કરવામાં મદદ કરવી, અલગથી મત્સ્ય ઉછેર વિભાગ, સસ્તા ધિરાણ પૂરા પાડવા અને મત્સ્ય પાલન સંસ્કૃતિમાં સંકળાયેલા લોકોને કિસાન ક્રેડિટ કાર્ડ આપવા વગેરે જેવા પગલાઓ ઉદ્યોગ સાહસિકો અને સામાન્ય માછીમારો બંનેને મદદ કરી રહ્યા છે.
પ્રધાનમંત્રીએ તાજેતરમાં જાહેર કરવામાં આવેલ 20 હજાર કરોડ મત્સ્ય સંપદા યોજના વિષે પણ વાત કરી હતી કે જે કેરળ અને કર્ણાટકમાં લાખો માછીમારોને પ્રત્યક્ષ રીતે લાભ અપાવશે. ભારત મત્સ્યને લગતા નિકાસમાં તીવ્ર ગતિએ પ્રગતિ કરી રહ્યું છે. ભારતને ગુણવત્તાયુક્ત પ્રોસેસ્ડ સી ફૂડનું કેન્દ્ર બનાવવા માટેના તમામ પગલાઓ ભરવામાં આવી રહ્યા છે. ભારત વધી રહેલ સી-વિડ્સની માંગને પૂરી કરવા માટે પણ મહત્વની ભૂમિકા ભજવી શકે તેમ છે કારણ કે ખેડૂતોને સી-વિડ્સ ફાર્મિંગ માટે પ્રોત્સાહિત કરવામાં આવી રહ્યા છે.
SD/GP/BT
(
સૂક્ષ્મ, લઘુ અને મધ્યમ ઉદ્યોગ મંત્રાલય
બનાવટી ખાદી ઉત્પાદનોના ઉત્પાદન અને વેચાણની અસર
ખાદી અને ગ્રામોદ્યોગ કમિશન  ખાદીના નામે ઉત્પાદનો વેચતા કેટલાક અનધિકૃત આઉટલેટ્સ દ્વારા બનાવટી/બિન-ખાદી ઉત્પાદનોના વેચાણને ખૂબ જ ગંભીરતાથી જોઈ રહ્યું છે અને તેમની સામે કડક પગલાં લેવા માટે આવી સંસ્થાઓની નજીકથી અને સતત શોધ કરી રહ્યું છે.
જાન્યુઆરી 2022 સુધી, KVIC એ ખાદીના નામે ઉત્પાદનોના અનધિકૃત વેચાણ સાથે સંકળાયેલી સંસ્થાઓને 2172 નોટિસ જારી કરી હતી. લગભગ 500 સંસ્થાઓએ અજાણતા ખાદી ટ્રેડ માર્કનો ઉપયોગ કરવા બદલ માફી માંગી છે અને તેમને તેમના ઉત્પાદનો અને વેબસાઇટ્સ પરથી હટાવી દીધા છે.
KVIC એ બજારમાં નકલી ખાદી ઉત્પાદનોના ઉત્પાદન અને વેચાણની અસર અંગે અત્યાર સુધી કોઈ અભ્યાસ હાથ ધર્યો નથી.
KVIC એ અત્યાર સુધીમાં ટ્રેડ માર્કના ઉલ્લંઘન માટે વિવિધ એકમો સામે 9 દાવા કર્યા છે અને મોટા ભાગના કિસ્સાઓમાં ઉલ્લંઘનો સામે વચગાળાનો મનાઈ હુકમ મેળવ્યો છે. ખાદીના દુરુપયોગ સામે દાખલ કરાયેલા કોર્ટ કેસોની વિગતો નીચે મુજબ છે:
1. સામે દિલ્હી હાઈકોર્ટમાં દાખલ કરાયેલ દાવો:
- ખાદી એસેન્શિયલ્સ, દિલ્હી
- ઇવેરખાડી, ઉત્તર પ્રદેશ
- ખાદી ડિઝાઇન કાઉન્સિલ ઓફ ઇન્ડિયા, ઉત્તર પ્રદેશ
- જેબીએમઆર એન્ટરપ્રાઇઝ-ખાદી પ્રાકૃતિક પેઇન્ટ, ઉત્તર પ્રદેશ
- ગિરધર ખાદી, હરિયાણા
- હેરિટેજ, દિલ્હી દ્વારા ખાદી
2. નીચે જણાવેલની સામે મુંબઈ હાઈકોર્ટમાં દાખલ કરાયેલ દાવો:
- ફેબિન્ડિયા, મુંબઈ, મહારાષ્ટ્ર
- ભારત ખાદી ફેશન, મહારાષ્ટ્ર
- ખાદી સ્ટોર, પેહનાવા, મહારાષ્ટ્ર અને રાજસ્થાન
KVIC એ નકલી ખાદી ઉત્પાદનોના ઉત્પાદન અને વેચાણને રોકવા માટે નીચેના પગલાં લીધાં છે:
- KVIC એ વર્ગ-24 અને 25  સહિતના મોટાભાગના વર્ગો હેઠળ, "ખાદી" શબ્દચિહ્ન માટે ટ્રેડ માર્ક નોંધણી મેળવી છે.
- KVIC એ 7 ટ્રેડ માર્ક કન્સલ્ટન્ટની નિમણૂક કરી છે, જેઓ તૃતીય પક્ષો દ્વારા ટ્રેડ માર્કફ્રિંજમેન્ટ્સ પર સક્રિયપણે નજર રાખે છે અને અનધિકૃત વપરાશકર્તાઓને કાનૂની નોટિસ જારી કરે છે.
- KVIC સતત ધોરણે ઈ-કોમર્સ પ્લેટફોર્મ અને સોશિયલ મીડિયા પરથી નકલી ખાદી ઉત્પાદનોના ઓનલાઈન વેચાણ સંબંધિત લિંકને પણ દૂર કરી રહ્યું છે. અત્યાર સુધીમાં KVICએ એમેઝોન, ફ્લિપકાર્ટ, સ્નેપડીલ, વોટ્સએપ, યુટ્યુબ વગેરે પરથી 2487 લિંક્સ હટાવી દીધી છે.
- KVIC તેમના ટ્રેડ માર્કના ભાગ રૂપે 'ખાદી' શબ્દ સાથે ત્રીજા પક્ષકારો દ્વારા દાખલ કરાયેલ ટ્રેડ માર્કસની નોંધણી માટેની અરજીઓનો સતત વિરોધ કરી રહ્યું છે. અત્યાર સુધીમાં KVICએ 162 વિરોધ નોંધાવ્યા છે.
- KVIC પહેલેથી જ નોંધાયેલ ત્રીજા પક્ષકારોના ટ્રેડ માર્કને રદ કરવા માટે ટ્રેડ માર્ક ઓથોરિટી સમક્ષ સુધારણા અરજીઓ પણ ફાઇલ કરી રહ્યું છે, જેમાં તેના ટ્રેડ માર્કના ભાગ રૂપે "ખાદી" શબ્દ છે. અત્યાર સુધીમાં, KVICએ 43 સુધારણા અરજીઓ દાખલ કરી છે.
સૂક્ષ્મ લઘુ અને મધ્યમ ઉદ્યોગોના રાજ્ય મંત્રી શ્રી ભાનુ પ્રતાપ સિંહ વર્માએ રાજ્યસભામાં એક લેખિત જવાબમાં આ માહિતી આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
ઉપરાષ્ટ્રપતિ સચિવાલય
ઉપરાષ્ટ્રપતિએ જન્માષ્ટમી નિમિત્તે લોકોને શુભેચ્છાઓ પાઠવી
ઉપરાષ્ટ્રપતિ શ્રી એમ. વેંકૈયા નાયડુએ જન્માષ્ટમીના શુભ અવસર નિમિત્તે રાષ્ટ્રને તેમની શુભેચ્છાઓ પાઠવી છે.
તેમના સંદેશનું સંપૂર્ણ લખાણ નીચે મુજબ છે:
“જન્માષ્ટમીના શુભ પ્રસંગે હું મારા દેશવાસીઓને મારી હાર્દિક શુભેચ્છાઓ અને શુભકામનાઓ પાઠવું છું.
જન્માષ્ટમી ભગવાન શ્રીકૃષ્ણ, જે ભગવાન વિષ્ણુના આઠમા અવતારના રૂપમાં પૂજ્ય છે, ના જન્મદિવસ નિમિત્તે ઉજવવામાં આવે છે. શ્રીમદ ભગવદ ગીતામાં ભગવાન કૃષ્ણનો નિ:સ્વાર્થ નિષ્ઠાથી, વિગતવાર પરિણામ વિના, નિષ્ઠાપૂર્વક કામ કરવાનો શાશ્વત સંદેશ, સમગ્ર માનવતા માટે પ્રેરણાદાયી રહ્યો છે.
આ પવિત્ર દિવસે આપણે સૌ સંપૂર્ણ નિષ્ઠા સાથે આપણી ફરજો નિભાવવાનો અને સત્યના માર્ગે ચાલવાનો સંકલ્પ લઈએ.
જન્માષ્ટમી સામાન્ય રીતે દેશભરમાં પરંપરાગત ઉલ્લાસ સાથે ઉજવવામાં આવે છે, આ વર્ષે વૈશ્વિક રોગચાળાને ધ્યાનમાં રાખીને, આપણે આ તહેવારને પરંપરાગત શ્રદ્ધા અને સાદગી સાથે ઉજવીએ અને કોવિડને લગતી તમામ સાવચેતીનું સખત પાલન કરીએ. જન્માષ્ટમીનો આ તહેવાર આપણા દેશમાં શાંતિ, સંવાદિતા અને સમૃદ્ધિ લાવે."
SD/GP/BT
(Visitor Counter : 190
પ્રધાનમંત્રીનું કાર્યાલય
પ્રધાનમંત્રીએ 38મી પ્રગતિ બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે 38મી પ્રગતિ બેઠકની અધ્યક્ષતા કરી, જે કેન્દ્ર અને રાજ્ય સરકારોને સામેલ કરીને પ્રો-એક્ટિવ ગવર્નન્સ અને સમયસર કાર્યાન્વયન માટે આઈસીટી આધારિત મલ્ટી-મોડેલ પ્લેટફોર્મ છે.
બેઠકમાં આઠ યોજનાઓની સમીક્ષા કરવામાં આવી. તેમાંથી ચાર પરિયોજનાઓ રેલવે મંત્રાલયની, બે વિદ્યુત મંત્રાલયની અને એક-એક માર્ગ પરિવહન તેમજ રાજમાર્ગ મંત્રાલય તથા નાગરિક ઉડ્ડયન મંત્રાલયની હતી. લગભગ 50,000 કરોડ રૂપિયાના સંચયી ખર્ચવાળી આ પરિયોજનાઓ સાત રાજ્યો જેમકે ઓડિશા, આંધ્રપ્રદેશ, બિહાર, ઝારખંડ, મધ્યપ્રદેશ, મહારાષ્ટ્ર અને હરિયાણાને સંબંધિત છે.
અગાઉની 37 બેઠકોમાં, કુલ ખર્ચ રૂ. 14.39 લાખ કરોડના 297 પરિયોજનાઓની સમીક્ષા કરવામાં આવી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ અમલદારશાહીમાં કનિષ્ઠ-વરિષ્ઠની વિચારસરણીથી ઉપર ઉઠી એક સાથે કામ કરવા માટે આહ્વાન કર્યું
કેવડિયા ખાતે ‘આરંભ પરિષદ’માં 94માં નાગરિક સેવા ફાઉન્ડેશન કોર્સના તાલિમાર્થી અધિકારીઓ સાથે ચર્ચા કરી
પ્રધાનમંત્રી નરેન્દ્ર મોદીએ ગુજરાતના કેવડિયા ખાતે 94મા નાગરિક સેવા ફાઉન્ડેશન કોર્સના 430 તાલિમાર્થી અધિકારીઓ સાથે ચર્ચા કરી હતી જેનું આયોજન કાર્મિક અને તાલિમ વિભાગ તથા લાલ બહાદુર શાસ્ત્રી રાષ્ટ્રીય પ્રશાસન અકાદમી, મસૂરીના સંયુક્ત ઉપક્રમે કરવામાં આવ્યું હતું.
પ્રધાનમંત્રીને આ પ્રકારના પ્રથમ એવા એક સપ્તાહના અનોખા કોમ્પ્રિહેન્સિવ ફાઉન્ડેશન કોર્સના આરંભ  પ્રસંગે ટૂંકી માહિતી આપવામાં આવી હતી. જીવંત ચર્ચા સત્ર દરમિયાન, તાલિમાર્થીઓએ થીમ આધારિત 5 ક્ષેત્રો- કૃષિ અને ગ્રામીણ સશક્તીકરણ, આરોગ્ય સંભાળ અને સુધારા તથા નીતિનું ઘડતર; સાતત્યપૂર્ણ ગ્રામીણ વ્યવસ્થાપન તકનિકો, સમાવેશી શહેરીકરણ અને શિક્ષણના ભવિષ્ય પર પ્રેઝન્ટેશન આપવામાં આપ્યું હતું.
વર્લ્ડ બેંકના ચેરમેન શ્રી ડેવિડ માલપાસ, પ્રધાનમંત્રીના અગ્રસચિવ, કેબિનેટ સચિવ, ઇન્સ્ટિટ્યુટ ઑફ ફ્યૂચર એન્ડ યુનિવર્સિટી ઑફ ડાયવર્સિટીના વિદ્વાનો અને વિશ્લેષકો દ્વારા હાથ ધરવામાં આવેલા પ્રસંગોચિત વિષયોના વિવિધ સત્રોની મુખ્ય બાબતો વિશે પણ પ્રધાનમંત્રીને ટૂંકી માહિતી આપવામાં આવી હતી.
બાદમાં યોજાયેલા પારસ્પરિક ચર્ચાપૂર્ણ સત્રમાં પ્રધાનમંત્રીએ નોંધ્યું હતું કે, સરદાર વલ્લભભાઇ પટેલની જન્મજંયતી, 31 ઓક્ટોબરના રોજ આ કોર્સનું આયોજન ખરેખર ખૂબ જ મૂલ્યવાન છે કારણ કે, તેમને ભારતીય નાગરિક સેવાઓના પિતામહ માનવામાં આવે છે.
તેમણે જણાવ્યું હતું કે, “ભારતીય નાગરિક સેવા સરદાર પટેલની ખૂબ ઋણી છે. અહીં કેવડિયા ખાતે, જ્યાં 'સ્ટેચ્યૂ ઑફ યુનિટી' છે, તે આપણા માટે પ્રેરણાસ્રોત બની શકે છે અને દેશ માટે આપણામાં કંઇક કરી છુટવાનો જુસ્સો લાવે છે. ચાલો ભારતને પાંચ ટ્રિલિયન ડોલરનું અર્થતંત્ર બનાવવાની દિશામાં સાથે મળીને કામ કરીએ.”
પ્રધાનમંત્રીએ આરંભ ફાઉન્ડેશન કોર્સને એવો અનોખો ભવિષ્ય કેન્દ્રિત કોર્સ ગણાવ્યો હતો જેમાં વહિવટી તંત્રમાં ધરમૂળથી પરિવર્તન લાવવાનું સામર્થ્ય છે.
“આરંભ કોર્સ, રાષ્ટ્ર કેન્દ્રી અને ભવિષ્ય કેન્દ્રી છે. તેનાથી વહિવટી તંત્રમાં ધરમૂળથી પરિવર્તનની શરૂઆત થશે અને લોકો સંગ્રહખોરી પર કામ કરવાનું બંધ કરશે. તેના બદલે, લોકો સાથે મળીને વ્યાપક અભિગમથી કામ કરશે.”
તાલિમાર્થીઓને કોઇપણ બાબત જોવાનો દૃષ્ટિકોણ બદલાવા માટે પ્રોત્સાહિત કરતા તેમણે જણાવ્યું હતું કે, કેટલીક વખત પરિભાષામાં પરિવર્તન લાવવાથી પણ પરિપ્રેક્ષ્યમાં પરિવર્તન આવે છે.
“ચાલો આપણે કોઇપણ બાબતો પર કામ કરવાની શૈલીમાં પરિવર્તન લાવીએ. કેટલીક વખત પરિભાષામાં પરિવર્તન પણ મદદરૂપ થાય છે. જુના જમાનામાં, લોકો પછાત જિલ્લા કહેતા હતા. આજે આપણે તેને મહત્વાકાંક્ષી જિલ્લાઓ કહીએ છીએ. શા માટે કોઇપણ પોસ્ટિંગને સજારૂપ ગણવી જોઇએ? શા માટે તેને એક અવસરનાં રૂપમાં ન જોવી જોઇએ?”
તાલિમાર્થી અધિકારીઓએ દર્શાવેલી પ્રતિબદ્ધતા અને તેમના નવા વિચારોને બિરદાવતા પ્રધાનમંત્રીએ આશાવાદ વ્યક્ત કર્યો હતો કે, વૈશ્વિક શ્રેષ્ઠ પ્રથાઓ અને તકનિકો પર આ અનોખા તાલિમ કોર્સ થકી તેમને મળતું એક્સપોઝર  ચોક્કસપણે તેમની કારકિર્દીમાં નીતિઓના ઘડતર અને જાહેર વહિવટમાં લાભદાયી પુરવાર થશે.
તેમણે જણાવ્યું હતું કે, “સરકારી પ્રણાલીમાંથી કનિષ્ઠ-વરિષ્ઠ અને પદાનુક્રમના વિચારોથી પર થઇને કાર્ય કરવું જોઇએ. પદાનુંક્રમની વિચારસરણીથી આપણી પ્રણાલીને કોઇ મદદ મળતી નથી. આપણે જે પણ હોઇએ, આપણે જ્યાં પણ હોઇએ, આપણે સાથે મળીને રાષ્ટ્ર માટે કામ કરવાનું છે.”
NP/DS/RP
(Visitor Counter : 217
કૃષિ મંત્રાલય
લૉકડાઉન દરમિયાન ખેતી સહકારિતા અને ખેડૂત કલ્યાણ વિભાગે કરેલી કામગીરી
ઘઉંના કુલ વાવેતર વિસ્તારના 26-30 ટકામાં લણણી થઈ ગઈ
રવિ મોસમ, 2020 દરમિયાન રૂ. 526.84 કરોડની કીંમતના 10 લાખ મેટ્રિકટનથી વધુ કઠોળ અને તેલીબીયાંની સરકારી ખરીદી કરવામાં આવી, જેનો લાભ 75984 ખેડૂતોને થયો
ખેડૂતો પાસેથી સીધી જથ્થાબંધ ખરીદી કરનારાને સુગમતા કરી આપવામાં આવી; ઈ-નામ પર લોજીસ્ટીકસ એગ્રીગેટરનો પ્રારંભ
ભારતીય રેલવે ઝડપથી ખરાબ થઈ જતી વસ્તુઓ, બિયારણ, દૂધ, અને ડેરી ઉત્પાદનો જેવી આવશ્યક વસ્તુઓના પુરવઠા માટે 190 ટાઈમ ટેબલ આધારિત ઝડપી ગતિની પાર્સલ ટ્રેઇન દોડાવી રહી છે
લૉકડાઉનના દરમિયાન ખેતી અને ખેત પ્રવૃત્તિઓને ફિલ્ડ લેવલે સુગમતા માટે ભારત સરકારના ખેતી, સહકાર અને ખેડૂત કલ્યાણ વિભાગે કેટલાંક પગલાં ભરી રહયું છે, તેની તાજી પરિસ્થિતિ નીચે મુજબ છે.
- કોરોનાવાયરસને ફેલાતો રોકવા માટે ખરીફ મોસમ દરમિયાન કૃષિ વિભાગે રાજ્ય સરકારોને પાક લણવાની અને થ્રેશીંગની પ્રવૃત્તિ સંબંધિત સ્ટાન્ડર્ડ ઓપરેટીંગ પ્રક્રિયાઓ સરક્યુલેટ કરી છે. કે જેથી ખેડૂતો તથા ખેત કામદારોના આરોગ્યનું સાચવી શકાય
- જે રાજ્યોમાં ઘઉંની ખેતી થાય છે ત્યાં કુલ વાવેતર સામે 26-30 ટકા પાક લણી લેવામાં આવ્યો હોવાના અહેવાલો મળે છે.
- રવિ સીઝન 2020 દરમિયાન નાફેડે 1,07,814 મે. ટન કઠોળ  અને તેલીબીયાં ની લઘુત્તમ ટેકાના ભાવે કુલ રૂ. 526.84 કરોડની ખરીદી કરી છે, તેનાથી 75894 ખેડૂતોને લાભ થયો છે.
- ખેડૂતો, ફાર્મ પ્રોડકટસ ઓર્ગેનાઈઝેશન, સહકારી સંસ્થાઓ વગેરે દ્વારા સીધા માર્કેટીંગ માટે સુગમતા કરી આપવા રાજ્ય સરકારો તથા કેન્દ્ર શાસિત પ્રદેશોને માર્ગ રેખાઓ જારી કરવામાં આવી છે. જથ્થાબંધ ગ્રાહકો, મોટા રિટેઈલર્સ, પ્રોસેસર્સ વગેરે માટે રાજ્ય ખેત બજાર સમિતી ધારા હેઠળની ખરીદ મર્યાદાઓ દૂર કરવામાં આવી છે.
- ખેતી વિભાગ ફળ અને શાકભાજી બજારો તથા ખેત પેદાશોની એકથી બીજા રાજ્યમાં હેરફેર ઉપર ચુસ્ત ધ્યાન આપી રહયુ છે.
- ઈ-નામ પ્લેટફોર્મ પર લોજીસ્ટીકસ એગ્રીગેટર તાજેતરમાં શરૂ કરવામાં આવ્યું છે. અત્યાર સુધીમાં 7.76 લાખથી વધુ ટ્રક્સ અને 1.92 લાખ ટ્રાન્સપોર્ટર્સ આ મોડ્યુલ સાથે જોડાઈ ચૂક્યા છે.
- રેલ્વે તંત્રએ 109 ટાઈમટેબલ પાર્સલ ટ્રેન દોડાવવા માટે 62 રૂટ શરૂ કર્યા છે જેની વડે નાશવંત બાગાયતી પ્રોડકટસ, બિયારણ, દૂધ અને ડેરી પ્રોડકટસની હેરફેર કરવાને કારણે ખેડૂતો, ફાર્મર પ્રોડયુસર ઓર્ગેનાઈઝેશન્સ, વેપારીઓ તથા કંપનીઓને દેશ ભરની સપ્લાય ચેઈનને પુરવઠાનુ સાતત્ય જળવાઈ રહેશે.
- લૉકડાઉનના દરમિયાન પ્રધાનમંત્રી કિસાન સન્માન નિધી  યોજના હેઠળ તા. 24- 03- 2020 થી શરૂ કરીને અત્યાર સુધીમાં 7.77 કરોડ ખેડૂત પરિવારોને રૂ. 15,531 કરોડ છૂટા કરીને લાભ આપવામાં આવ્યો છે.
- નેશનલ હોર્ટિકલ્ચર બોર્ડે  નર્સરીઓનાં સ્ટાર સંબંધિત સર્ટિફિકેટસની માન્યતા તા. 30 જૂન, 2020ના રોજ પૂરી થતી હતી તે 30 સપ્ટેમ્બર, 2020 સુધી લંબાવી છે.
- ભારતમાં ઘઉંનો સારો પાક થયો છે, જે તેની માંગ કરતાં વધારે છે, ચોકકસ દેશોમાંથી માંગ નીકળશે તો નાફેડને જીટુજી વ્યવસ્થા હેઠળ 50,000 મે. ટનની ઘઉંની અફઘાનિસ્તાનમાં અને 40,000 મે. ટન ઘઉંની લેબેનોનમાં નિકાસ કરવા માટે કહેવામાં આવ્યું છે.
RP(
પ્રધાનમંત્રીનું કાર્યાલય
પ્રધાનમંત્રીએ ભારતીય મહિલા ક્રિકેટ ટીમને ICC અંડર-19 T20 વર્લ્ડ કપ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય મહિલા ક્રિકેટ ટીમને ICC અંડર-19 T20 વર્લ્ડ કપ જીતવા બદલ અભિનંદન પાઠવ્યા છે.
બીસીસીઆઈ મહિલાના ટ્વીટનો ઉલ્લેખ કરતા પ્રધાનમંત્રીએ ટ્વીટ કર્યું, “આઈસીસી અંડર-19 ટી20 વર્લ્ડ કપમાં આ ખાસ જીત પર ટીમ ઈન્ડિયાને અભિનંદન. તેમણે શાનદાર ક્રિકેટ રમ્યું અને તેની સફળતા ઘણા ઉભરતા ખેલાડીઓને પ્રેરણા આપશે. ટીમને તેમના ભાવિ પ્રયાસો માટે શુભકામનાઓ.”
YP/GP
(
પ્રધાનમંત્રીનું કાર્યાલય
બાલીમાં G-20 શિખર સંમેલન દરમિયાન ઇટાલીના પ્રધાનમંત્રી સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદીએ ઇટાલીના પ્રધાનમંત્રી મહામહિમ સુશ્રી જ્યોર્જિયા મેલોની સાથે આજે બાલીમાં G-20 દરમિયાન મુલાકાત કરી હતી.
પ્રધાનમંત્રી શ્રીએ પીએમ મેલોનીને ઇટાલીના પ્રથમ મહિલા પ્રધાનમંત્રી તરીકે ચૂંટવા બદલ અભિનંદન પાઠવ્યા હતા. બંને નેતાઓએ વેપાર અને રોકાણ, આતંકવાદ વિરોધી અને લોકો વચ્ચેના સંબંધો સહિતના વિવિધ ક્ષેત્રોમાં દ્વિપક્ષીય સહયોગને વધુ ગાઢ બનાવવા અંગે ચર્ચા કરી હતી.
બંને નેતાઓએ પરસ્પર હિતના પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું હતું.
પ્રધાનમંત્રી શ્રી મોદીએ કહ્યું હતું કે ભારત-ઇટાલીના રાજદ્વારી સંબંધોના 75 વર્ષની ઉજવણી કરવા અને આવતા વર્ષે G-20 સમિટ માટે ભારતમાં પ્રધાનમંત્રી મેલોનીનું સ્વાગત કરવા આતુર છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ દલાઈ લામાને તેમના 87મા જન્મદિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ આજે વહેલી સવારે દલાઈ લામાને તેમના 87મા જન્મદિવસ પર ફોન પર શુભેચ્છા પાઠવી છે. તેમણે દલાઈ લામાના લાંબા આયુષ્ય અને સારા સ્વાસ્થ્ય માટે પણ પ્રાર્થના કરી હતી.
એક ટ્વીટમાં, પ્રધાનમંત્રીએ કહ્યું;
"પરમ પવિત્ર @દલાઈલામાને આજે વહેલી સવારે ફોન પર 87મા જન્મદિવસની શુભેચ્છા પાઠવી હતી. અમે તેમના લાંબા આયુષ્ય અને સારા સ્વાસ્થ્ય માટે પ્રાર્થના કરીએ છીએ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
જાપાની હસ્તીઓ સાથે પ્રધાનમંત્રીની વાતચીત
પ્રધાનમંત્રી શ્રી નરેન્દ્ર મોદીએ G-7 સમિટ માટે હિરોશિમાની તેમની મુલાકાત દરમિયાન અગ્રણી જાપાની હસ્તીઓ ડૉ. ટોમિયો મિઝોકામી અને સુશ્રી હિરોકો તાકાયામા સાથે મુલાકાત કરી, જેમણે તેમના વ્યવસાયમાં શ્રેષ્ઠ પ્રદર્શન કર્યું છે.
ડો. ટોમિયો મિઝોકામી, ઓસાકા યુનિવર્સિટીના ગ્રેજ્યુએટ સ્કૂલ ઓફ ફોરેન સ્ટડીઝના પ્રોફેસર એમેરિટસ એક પ્રખ્યાત લેખક અને ભાષાશાસ્ત્રી છે અને હિન્દી અને પંજાબી ભાષાઓમાં નિપુણ છે. જાપાનમાં ભારતીય સાહિત્ય અને સંસ્કૃતિના પ્રચારમાં યોગદાન બદલ તેમને 2018માં પદ્મશ્રી પુરસ્કાર એનાયત કરવામાં આવ્યો હતો. તેમણે જાપાનમાં હિન્દી શિક્ષણનો પાયો નાખનાર જાપાની વિદ્વાનોના સમૂહ દ્વારા 1980ના દાયકાના લખાણોનો કાવ્યસંગ્રહ - વ્યાપકપણે વખાણાયેલ પુસ્તક "જ્વાલામુખી" રજૂ કર્યું.
હિરોશિમામાં જન્મેલા શ્રીમતી હિરોકો ટાકાયામા પશ્ચિમી શૈલીના ચિત્રકાર છે, જેમની કૃતિઓ ભારત સાથેના તેમના બે દાયકાથી વધુ ગાઢ જોડાણથી ખૂબ પ્રભાવિત છે. તેણીએ ભારતમાં અસંખ્ય વર્કશોપ અને પ્રદર્શનો યોજ્યા છે, અને થોડા સમય માટે વિશ્વ ભારતી યુનિવર્સિટી, શાંતિ નિકેતનમાં વિઝિટિંગ પ્રોફેસર હતાં. તેણીએ પ્રધાનમંત્રીને તેમની અગ્રણી કૃતિઓમાંની એક - ભગવાન બુદ્ધનું તેલ ચિત્ર, જે 2022 માં બનાવવામાં આવ્યું હતું, તે પ્રસ્તુત કર્યું.
પ્રધાનમંત્રીએ શેર કર્યું હતું કે આ પ્રકારની ક્રિયાપ્રતિક્રિયાઓ પરસ્પર સમજણ, આદર અને આપણા દેશો વચ્ચે વધુ મજબૂત બંધન બનાવવાની સુવિધા આપે છે. તેમણે ભારત-જાપાન વિશેષ વ્યૂહાત્મક અને વૈશ્વિક ભાગીદારી સંબંધોને વધુ મજબૂત બનાવવાનો માર્ગ મોકળો કરતા આવા સમૃદ્ધ વિનિમય માટે વધુ તકો નિહાળી રહ્યા છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
હ્યુસ્ટન, ટેક્સાસ ખાતે યુ.એસ.એ.ના રાષ્ટ્રપતિનો પ્રધાનમંત્રી દ્વારા પરિચય.
સુપ્રભાત હ્યુસ્ટન,
સુપ્રભાત ટેક્સાસ,
સુપ્રભાત અમેરિકા,
ભારત અને સમગ્ર વિશ્વમાં મારા સાથી ભારતવાસીઓને મારા નમસ્કાર.
મિત્રો,
આજે સવારે આપણી સાથે એક ખૂબ જ ખાસ વ્યક્તિ છે. તેમને કોઇ પરિચયની જરૂર નથી. પૃથ્વી ઉપર દરેક વ્યક્તિ તેમના નામથી સુપરિચિત છે.
વૈશ્વિક રાજનીતિ અંગે વિશ્વમાં લગભગ દરેક વાતચીતોમાં તેમનું નામ લેવામાં આવે છે. તેમના દરેક શબ્દને લાખો લોકો દ્વારા અનુસરવામાં આવે છે.
તે દરેક ઘરે-ઘરે ચર્ચાતું નામ છે અને આ મહાન દેશના સર્વોચ્ચ પદ ઉપર સ્થાન ગ્રહણ કરવા માટે તેમની જીત પહેલા પણ તે નામ ખૂબ જ લોકપ્રિય હતું.
સીઇઓથી કમાન્ડર-ઇન-ચીફ, ઓવલ ઓફિસના બોર્ડરૂમથી માંડીને, સ્ટુડિયોથી સમગ્ર વૈશ્વિક મંચ ઉપર, રાજનીતિથી અર્થતંત્રમાં અને સુરક્ષા સહિત દરેક ક્ષેત્ર ઉપર તેઓ ગાઢ અને મજબૂત પ્રભાવ ધરાવે છે.
આજે તેઓ અહીં આપણી સાથે છે. આ ભવ્ય સ્ટેડિયમ અને એકત્રિત થયેલા અદભૂત લોકો વચ્ચે અહીં હું તેમનું સ્વાગત કરતાં આદર અને ગૌરવ અનુભવું છું.
અને હું કહી શકું છું કે અવાર-નવાર જ્યારે મને તેમને મળવાની તક પ્રાપ્ત થઈ છે ત્યારે ત્યારે અને દરેક સમયે હું અમેરિકાના રાષ્ટ્રપતિ – શ્રી ડોનાલ્ડ ટ્રમ્પની મિત્રતા, ઉષ્મા અને ઉર્જા અનુભવુ છું.
આ અસામાન્ય છે, આ અભૂતપૂર્વ છે.
મિત્રો,
મે તમને જણાવ્યું તે મુજબ અમે જૂજ વખત મળ્યા છે અને દરેક સમયે તેઓ હંમેશની જેમ ઉષ્મા, મૈત્રીપૂર્ણ, સુલભતાથી ઉપલબ્ધ, ઉર્જાવાન અને ભરપૂર વિનોદવૃતિ ધરાવતા હતા.
તેમની નેતૃત્વની સમજશક્તિ, અમેરિકા માટે જૂસ્સો, દરેક અમેરિકન માટે ચિંતા, અમેરિકાના ભવિષ્યમાં વિશ્વાસ અને અમેરિકાને ફરી મહાન બનાવવાનો મજબૂત નિર્ધાર. અને તેઓ અમેરિકાના અર્થતંત્રને પહેલેથી ફરી વખત મજબૂત બનાવી ચૂક્યાં છે. તેમણે અમેરિકા અને વિશ્વ માટે ઘણી બધી સિદ્ધીઓ મેળવી છે.
મિત્રો,
અમે ભારતમાં રાષ્ટ્રપતિ ટ્રમ્પ સાથે સારી રીતે જોડાયેલા છીએ. ઉમેદવાર ટ્રમ્પના શબ્દો – અબકી બાર ટ્રમ્પ સરકાર જોરશોરથી અને સ્પષ્ટ રીતે સાંભળવા મળે છે અને વ્હાઇટ હાઉસમાં તેમની ઉજવણી લાખો ચહેરાઓને આનંદ અને પ્રસન્નતાથી ચમકાવી દે છે.
હું જ્યારે તેમને પ્રથમ વખત મળ્યો હતો ત્યારે તેમણે મને જણાવ્યું હતું કે, ‘ભારત વ્હાઇટ હાઉસનું સાચું મિત્ર છે.’ આજે તમારી અહીં હાજરી તે વાતનો પુરાવો આપે છે.
તાજેતરના વર્ષોમાં આપણાં બે દેશો સંબંધોને નવી ઊંચાઇ પર લઇ ગયા છે. મિ. પ્રેસિડન્ટ હ્યુસ્ટનમાં આ સવારે તમે વિશ્વની બે સૌથી મોટી લોકશાહીની આ ઉજવણીમાં આ મહાન ભાગીદારીના ધબકારા સાંભળી શકો છો.
તમે આપણાં બે મહાન રાષ્ટ્રો વચ્ચે માનવીય જોડાણની તાકાત અને ઊંડાણ અનુભવી શકો છો. હ્યુસ્ટનથી હૈદરાબાદ, બોસ્ટનથી બેંગલુરુ, શિકાગોથી શિમલા, લોસ એન્જલસથી લુધિયાણા, ન્યૂજર્સીથી નવી દિલ્હી દરેક સંબંધોમાં લોકો હૃદયસ્થાને બિરાજે છે.
ભારતમાં રવિવારની મોડી રાત હોવા છતાં અને સમગ્ર વિશ્વમાં અલગ-અલગ સમય ક્ષેત્રો હોવા છતાં લાખો લોકો તેમના ટીવી સામે બેઠેલા છે. તેઓ ઇતિહાસ સર્જાવાના સાક્ષી બની રહ્યાં છે.
મિ. પ્રેસિડન્ટ, 2017માં તમે મને તમારા પરિવારનો પરિચય કરાવ્યો હતો અને આજે હું અબજો ભારતીય અને સમગ્ર વિશ્વમાં ભારતીય મૂળના લોકો સમક્ષ તમારો પરિચય કરાવતા આદર અનુભવું છું.
દેવીઓ અને સજ્જનો, હું તમારી સમક્ષ પરિચય આપું છું મારા મિત્ર, ભારતના મિત્ર, મહાન અમેરિકાના રાષ્ટ્રપતિ શ્રી ડોનાલ્ડ ટ્રમ્પ.
J.Khunt
(Visitor Counter : 245
પ્રધાનમંત્રીનું કાર્યાલય
પ્રધાનમંત્રી બૈસાખીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બૈસાખીની શુભેચ્છા પાઠવી છે.
પ્રધાનમંત્રીએ કહ્યું કે, “બૈસાખીની સૌ દેશવાસીઓને ખૂબ-ખૂભ શુભકામનાઓ.”
AP/J.Khunt/GP
(Visitor Counter : 26
પ્રધાનમંત્રીનું કાર્યાલય
પ્રધાનમંત્રીએ દેશવાસીઓને 'હરઘર તિરંગા'ની ભાવનામાં સોશિયલ મીડિયા એકાઉન્ટની ડીપી બદલવા કહ્યું
પ્રધાનમંત્રી તેમના સોશિયલ મીડિયા એકાઉન્ટની ડીપી બદલીને ત્રિરંગા કરી દીધી છે. તેમણે દરેકને #HarGharTiranga ની ભાવનામાં આવું કરવા કહ્યું.
દેશ 13-15 ઓગસ્ટ વચ્ચે હર ઘર તિરંગા આંદોલનની ઉજવણી કરી રહ્યું છે.
પીએમ મોદીએ ટ્વીટ કર્યું:
"#હરઘર તિરંગા ચળવળની ભાવનામાં, ચાલો આપણે આપણા સોશિયલ મીડિયા એકાઉન્ટની ડીપી બદલીએ અને આ અનોખા પ્રયાસને સમર્થન આપીએ જે આપણા પ્રિય દેશ અને આપણી વચ્ચેના સંબંધોને વધુ ગાઢ બનાવશે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
માહિતી અને પ્રસારણ મંત્રાલયે ઓનલાઇન ગેમિંગ, ભ્રામક રમતો વગેરે પરની જાહેરાતો માટે સૂચનો બહાર પાડ્યા
કેન્દ્રીય માહિતી અને પ્રસારણ મંત્રાલયે આજે ઓનલાઇન ગેમિંગ, ભ્રામક રમતો વગેરે અંગે સૂચનો બહાર પાડ્યા. મંત્રાલય દ્વારા પ્રસારણકર્તાઓને સલાહ આપવામાં આવી છે કે તે એડવર્ટાઇઝિંગ સ્ટાન્ડર્ડ કાઉન્સિલ ઓફ ઈન્ડિયા દ્વારા બહાર પાડવામાં આવેલી માર્ગદર્શિકાના મુદ્દાઓનું પાલન કરે. મંત્રાલયે એ પણ સૂચિત કર્યું છે કે જાહેરાતોમાં કાયદા અથવા કાયદા દ્વારા પ્રતિબંધિત કોઈપણ પ્રવૃત્તિને પ્રોત્સાહન ન આપવું જોઈએ.
એડવર્ટાઇઝિંગ સ્ટાન્ડર્ડ્ઝ કાઉન્સિલ ઓફ ઇન્ડિયા એ 24.11.2020ના રોજ ઓનલાઇન ગેમિંગ પર જાહેર કરેલી માર્ગદર્શિકા

1. ગેમિંગની કોઈ પણ જાહેરાતમાં 18 વર્ષથી નીચેની વય ધરાવતી વ્યક્તિ કે 18 વર્ષથી ઓછી વય ધરાવતી વ્યક્તિને વાસ્તવિક નાણાં જીતવા માટે ઓનલાઇન ગેમિંગની ગેમ રમતી નહીં દર્શાવી શકાય અથવા આ પ્રકારની વ્યક્તિઓ ગેમ રમી શકે છે એવું સૂચવી નહીં શકાય.
2. આ પ્રકારની દરેક ગેમની જાહેરાતમાં નીચેના અસ્વીકારણ દર્શાવવા પડશેઃ
a. પ્રિન્ટ/સ્થિરઃ આ ગેમમાં નાણાકીય જોખમ સંકળાયેલું છે અને તમને એની લત લાગી શકે છે. કૃપા કરીને જવાબદારી સાથે અને તમારા પોતાના જોખમે રમો.
i. આ પ્રકારનું અસ્વીકરણ જાહેરાતની ઓછામાં ઓછી 20 ટકા જગ્યા રોકવું જોઈએ.
ii. એમાં એએસસીઆઈની આચારસંહિતા અસ્વીકારણની માર્ગદર્શિકા 4    અને ના અસ્વીકારણના ધારાધોરણો પણ પૂર્ણ કરવા જોઈએ
b. ઓડિયો/વીડિયો: " આ ગેમમાં નાણાકીય જોખમ સંકળાયેલું છે અને તમને એની લત લાગી શકે છે. કૃપા કરીને જવાબદારી સાથે અને તમારા પોતાના જોખમે રમો.”
i. આ પ્રકારનું અસ્વીકારણ જાહેરાતના અંતે સામાન્ય બોલવાની ઝડપે વ્યક્ત થવું જોઈએ
ii. એમાં જાહેરાત જેવી ભાષાનો ઉપયોગ કરવો પડશે
iii. ઓડિયો-વિઝ્યુઅલ માધ્યમો માટે અસ્વીકાર ઓડિયો અને વિઝ્યુઅલ એમ બંને ફોર્મેટમાં આપવાની જરૂર રહેશે
3. જાહેરાતોને ‘આવકની તક કે રોજગારીના વિકલ્પ તરીકે વાસ્તવિક નાણાં જીતવા માટેની ઓનલાઇન ગેમિંગ’ તરીકે રજૂ નહીં કરી શકાય.
4. જાહેરાતમાં એવું સૂચન ન થવું જોઈએ કે, ગેમિંગ એક્ટિવિટીમાં સંકળાયેલી કોઈ પણ વ્યક્તિ અન્ય વ્યક્તિઓની સરખામણીમાં એક અથવા બીજી રીતે વધારે સફળ છે.
(Visitor Counter : 132
પ્રધાનમંત્રીનું કાર્યાલય
ચંદ્રયાન-3 આપણા રાષ્ટ્રની આશાઓ અને સપનાઓને વહન કરશે:પ્રધાનમંત્રી
પ્રધાનમંત્રી શ્રી નરેન્દ્ર મોદીએ ભારતના ત્રીજા ચંદ્ર મિશન ચંદ્રયાન-3ના મહત્વ પર ભાર મૂક્યો છે.
એક ટ્વીટ થ્રેડમાં, પ્રધાનમંત્રીએ કહ્યું:
"જ્યાં સુધી ભારતના અવકાશ ક્ષેત્રનો સંબંધ છે ત્યાં સુધી 14મી જુલાઈ 2023 હંમેશા સુવર્ણ અક્ષરોમાં લખાયેલો રહેશે. ચંદ્રયાન-3, આપણું ત્રીજું ચંદ્ર મિશન, તેની યાત્રા શરૂ કરશે. આ નોંધપાત્ર મિશન આપણા રાષ્ટ્રની આશાઓ અને સપનાઓનું વહન કરશે.
ભ્રમણકક્ષા વધારવાના દાવપેચ બાદ ચંદ્રયાન-3ને લુનર ટ્રાન્સફર ટ્રેજેક્ટરીમાં દાખલ કરવામાં આવશે. 300,000 કિમીથી વધુ અંતરનું કવર કરીને, તે આગામી અઠવાડિયાઓમાં ચંદ્ર પર પહોંચશે. ઓનબોર્ડ વૈજ્ઞાનિક સાધનો ચંદ્રની સપાટીનો અભ્યાસ કરશે અને આપણા જ્ઞાનમાં વધારો કરશે.
આપણા વૈજ્ઞાનિકોનો આભાર, ભારતનો અવકાશ ક્ષેત્રમાં ઘણો સમૃદ્ધ ઇતિહાસ છે. ચંદ્રયાન-1ને વૈશ્વિક ચંદ્ર મિશનમાં પાથ બ્રેકર માનવામાં આવે છે કારણ કે તેણે ચંદ્ર પર પાણીના અણુઓની હાજરીની પુષ્ટિ કરી હતી. તે વિશ્વભરના 200થી વધુ વૈજ્ઞાનિક પ્રકાશનોમાં દર્શાવવામાં આવ્યું છે.
ચંદ્રયાન-1 સુધી, ચંદ્રને હાડકાં-સૂકા, ભૂસ્તરશાસ્ત્રીય રીતે નિષ્ક્રિય અને નિર્જન અવકાશી પદાર્થ માનવામાં આવતો હતો. હવે, તે પાણી અને ઉપ-સપાટી બરફની હાજરી સાથે ગતિશીલ અને ભૌગોલિક રીતે સક્રિય શરીર તરીકે જોવામાં આવે છે. કદાચ ભવિષ્યમાં,ત્યાં સંભવિત રીતે વસવાટ શક્ય બનશે!
ચંદ્રયાન-2 એટલું જ પાથબ્રેકિંગ હતું કારણ કે તેની સાથે સંકળાયેલ ઓર્બિટરના ડેટાએ રિમોટ સેન્સિંગ દ્વારા પ્રથમ વખત ક્રોમિયમ, મેંગેનીઝ અને સોડિયમની હાજરી શોધી કાઢી હતી. આ ચંદ્રના મેગ્મેટિક ઉત્ક્રાંતિમાં વધુ આંતરદૃષ્ટિ પણ પ્રદાન કરશે.
ચંદ્રયાન 2 ના મુખ્ય વૈજ્ઞાનિક પરિણામોમાં ચંદ્ર સોડિયમ માટેનો પ્રથમ વૈશ્વિક નકશો, ક્રેટરના કદના વિતરણ પર જ્ઞાનમાં વધારો, IIRS સાધન વડે ચંદ્રની સપાટીના પાણીના બરફની અસ્પષ્ટ શોધ અને વધુ બાબતોનો સમાવેશ થાય છે. આ મિશન લગભગ 50 પ્રકાશનોમાં દર્શાવવામાં આવ્યું છે.
ચંદ્રયાન-3 મિશન માટે શુભેચ્છાઓ! હું તમને બધાને આ મિશન અને અવકાશ, વિજ્ઞાન અને નવીનતામાં આપણે જે પ્રગતિ કરી છે તેના વિશે વધુ જાણવા માટે વિનંતી કરું છું. તે તમને બધાને ખૂબ ગર્વ કરાવશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી ખાસ કરીને તમામ મહેનતુ શિક્ષકોને શિક્ષક દિવસની શુભેચ્છાઓ પાઠવી છે
તેમણે પૂર્વ રાષ્ટ્રપતિ ડૉ. રાધાકૃષ્ણનને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ શિક્ષક દિવસ પર ખાસ કરીને તમામ મહેનતુ શિક્ષકોને શુભેચ્છાઓ પાઠવી છે જેઓ યુવા મનમાં શિક્ષણનો આનંદ ફેલાવે છે. શ્રી મોદીએ ભૂતપૂર્વ રાષ્ટ્રપતિ ડૉ. રાધાકૃષ્ણનને તેમની જન્મજયંતી પર શ્રદ્ધાંજલિ પણ અર્પણ કરી હતી.
પ્રધાનમંમત્રીએ કહ્યું;
"#TeachersDay નિમિત્તે શુભેચ્છાઓ, ખાસ કરીને તમામ મહેનતુ શિક્ષકોને કે જેમણે યુવા દિમાગમાં શિક્ષણનો આનંદ ફેલાવ્યો છે. હું આપણા ભૂતપૂર્વ રાષ્ટ્રપતિ ડૉ. રાધાકૃષ્ણનને પણ તેમની જન્મજયંતી પર શ્રદ્ધાંજલિ આપું છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(